Un bărbat din Alba Iulia care a jefuit un cazino din centrul orașului a fost trimis în judecată. Trimiterea în judecată a venit la două luni de la fapta comisă.
Bărbatul a bătut-o pe una dintre fetele angajate în cazino pentru a o obliga pe aceasta să îi dea banii din seiful sălii de jocuri.
Acum, inculpatul se află în arest preventiv, în Penitenciarul Aiud.
Fapta pentru care a fost trimis în judecată a avut loc în noaptea de 8 martie 2024. Cazinoul în care a comis atacul este ”House of Games”, aflat chiar în centrul orașului.
După atac a fost prins rapid de polițiști. Mai exact la o oră, în camera unui hotel din Alba Iulia. Prejudiciul cauzat a fost de 20.000 de lei.
Ce au reținut magistrații
Fapta pentru care se află în arest preventiv a fost detaliată de magistrații Judecătoriei Alba Iulia. Dosarul a trecut în data de 14 mai 2024, de stadiul de măsuri și excepții de cameră preliminară.
CITEȘTE ȘI: Tâlhărie la o sală de jocuri de noroc din Alba Iulia. Câți bani a reușit să fure un bărbat și unde a fost găsit de polițiști
”(…) inculpatul în data de 08.03.2024, în jurul orei 03:08, în timp ce se afla în incinta sălii de jocuri de noroc House of Games din Alba Iulia, a lovit-o pe persoana vătămată angajată a localului, cu piciorul și pumnul în zona feței și cu pumnul în zona capului, cauzându-i astfel leziuni corporale ce au necesitat, pentru vindecare, un număr de 7-8 zile de îngrijiri medicale, iar în acest context i-a solicitat banii aflați în seiful persoanei vătămate remițându-i, pe fondul stării de frică, sumele de 19089 lei și 100 euro și un card bancar”, se arată în motivarea instanței.
Momentan nu a fost fixat un prim termen de judecată, dar bărbatul va ajunge în fața instanței pentru infracțiunea de tâlhărie calificată.
Urmăriți Alba24.ro și pe Google News
Dacă ți-a plăcut articolul: